**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 003451403 2024 08233 001 000 060 107 04 017**

**Датум: 12. 12. 2024. године**

**ЛАПОВО**

 На основу члана 76. Закона о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021 и 118/2021 - други закон) и члана 37. Статута општине Лапово („Службени гласник општине Лапово“, број 2/19), Скупштина општине Лапово, на седници одржаној дана 12. децембра 2024. године, доноси

**ЗАКЉУЧАК**

**О ПРИХВАТАЊУ ИЗВЕШТАЈА О ИЗВРШЕЊУ ОДЛУКЕ О БУЏЕТУ ОПШТИНЕ ЛАПОВО ЗА ПЕРИОД ЈАНУАР-СЕМПТЕМБАР 2024. ГОДИНЕ**

**Члан 1.**

ПРИХВАТА СЕ Извештај о извршењу Одлуке о буџету општине Лапово за период јануар – септембар 2024. године, као у тексту који чини саставни део овог Закључка.

**Члан 2.**

Закључак доставити Одељењу за буџет, привреду и финансије.

**Члан 3.**

Закључак објавити у „Службеном гласнику општине Лапово“.

**Образложење**

 Правни основ за доношење овог Закључка налази се у члану 76. Закона о буџетском систему и члана 37. Статута општине Лапово којима је прописано да је локални орган управе надлежан за финансије обавезан да редовно прати извршење буџета и најмање два пута годишње информише надлежни извршни орган локалне власти, а обавезно у року од петнаест дана по истеку шестомесечног, односно деветомесечног периода.

 У року од петнаест дана по подношењу извештаја надлежни извршни орган локалне власти усваја и доставља извештаје Скупштини који треба да садрже и одступања између усвојеног буџета и извршења и образложење великих одступања.

Општинско веће је на седници одржаној дана 30. октобра 2024. године, Решењем број 003048327 2024 08233 003 000 060 107 04 012 усвојило Извештај о извршењу Одлуке о буџету општине Лапово за период јануар – септембар 2024. године број 002923394 2024 08233 004 007 401 118 01 001 од 15. 10. 2024. године и исти доставило Скупштини.

 На основу свега наведеног, донет је Закључак као у диспозитиву.

**ПРЕДСЕДНИЦА**

 **Мирела Раденковић**